Diari Oficial de la Generalitat Valenciana


Sumari del DOGV 3322, del 03-09-1998 (1998/7145)

ORDRE de 4 d'agost de 1998, de la Conselleria de Cultura, Educació i Ciència, per la qual es convoca el II Certamen Juvenil de Literatura de la Comunitat Valenciana.
---------------------------------------------------------------------------------------------------------------------------------------------------------------------

### Dades del document

Número de DOGV
:   3322

Data del DOGV
:   03-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7145


Data del document
:   04-08-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 d'agost de 1998, de la Conselleria de Cultura, Educació i Ciència, per la qual es convoca el II Certamen Juvenil de Literatura de la Comunitat Valenciana. [1998/X7145]
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a esta entitat autònoma, entre d'altres, la funció de potenciar la promoció sociocultural de la joventut.
  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer
  
Es convoca el II Certamen Juvenil de Literatura de la Comunitat Valenciana i s'aproven les bases que regiran esta convocatòria, que s'inclouen com a annexos I i II a esta ordre.
  
Segon
  
S'estableixen dotze premis, per un import global màxim que ascendeix a un milió vuit-centes mil pessetes (1.800.000 PTA), a càrrec del capítol IV, concepte pressupostari 47.11, línia de subvenció 4.04, del pressupost de l'Institut Valencià de la Joventut de 1998.
  
La quantia de cadascun dels premis serà l'especificada en la base 7a de l'annex I a esta ordre.
  
DISPOSICIONS FINALS
  
Primera
  
Correspon al director general de l'Institut Valencià de la Joventut la facultat de concedir aquests premis.
  
Segona
  
S'autoritza el director general de l'Institut Valencià de la Joventut perquè dicte les resolucions necessàries per al desplegament i l'execució d'esta ordre.
  
Tercera
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Quarta
  
Contra esta ordre, que posa fi a la via administrativa, es podrà interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la data de la seua publicació en el Diari Oficial de la Generalitat Valenciana. Per a la interposició del recurs serà requisit que se'n faça prèviament la comunicació a la Conselleria de Cultura, Educació i Ciència, segons el que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 d'agost de 1998
  
El conseller de Cultura, Educació i Ciència,
  
FRANCISCO CAMPS ORTIZ
  
Annex I
  
Bases per a participar en el II Certamen Juvenil de Literatura de la Comunitat Valenciana.
  
1. Objecte d'esta convocatòria
  
L'objecte d'esta convocatòria és la realització del II Certament Juvenil de Literatura de la Comunitat Valenciana.
  
2. Participants
  
2.1. Podran participar, en el II Certamen Juvenil de Literatura de la Comunitat Valenciana, els joves residents a la Comunitat Valenciana que el 31 de desembre de 1998 tinguen entre 17 i 26 anys d'edat.
  
2.2. Cada participant només podrà presentar una obra.
  
3. Categories
  
3.1. S'estableixen dues categories corresponents a dos gèneres literaris: poesia i narrativa.
  
3.2. Dins de cada categoria s'estableix una secció per a cadascuna de les dues llengües oficials de la Comunitat Valenciana:
  
- valencià
  
- castellà
  
4. Inscripcions
  
4.1. El termini d'inscripció serà de dos mesos comptadors a partir de la data de la publicació d'esta ordre en el Diari Oficial de la Generalitat Valenciana.
  
D'acord amb la instrucció 6/96 de la Secretaria General de la Conselleria de Cultura, Educació i Ciència, de 10 de setembre, els terminis que finalitzen en dies que siguen inhàbils, com també els dissabtes i els dies 24 i 31 de desembre, o qualsevol altre que reglamentàriament així es declare, s'entendran prorrogats fins al primer dia hàbil següent.
  
4.2. Les inscripcions, adreçades a l'Institut Valencià de la Joventut i emplenades segons el model que s'adjunta com a annex II a esta ordre, podran presentar-se al registre general de l'Institut Valencià de la Joventut (c/ de l'Hospital, 11 de València); al de les unitats territorials de l'Institut Valencià de la Joventut d'Alacant (c/ Churruca, 6, ent. dreta) i de Castelló (c/ Orfebres Santalínea, 2); o en qualsevol dels llocs que preveu l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.3. Per poder participar, s'haurà de presentar la fitxa d'inscripció correctament emplenada, una fotocòpia confrontada del DNI o certificat de residència legal a l'Estat espanyol en cas d'estrangers, certificat de residència a la Comunitat Valenciana, i un sobre amb l'original i tres còpies del treball presentat. Tant en el sobre com en l'original i les còpies, únicament es farà constar el títol del treball, la categoria i la secció, i no mai el nom de l'autor/a.
  
4.4. Si la sol·licitud no reuneix qualsevol dels requisits indicats en el punt 4.3 d'aquestes bases o dels que expressen les bases segona i cinquena, la persona interessada disposarà d'un termini de 10 dies per a esmenar-ne la mancança o presentar els documents preceptius. Transcorregut aquest termini i cas de no aportar-se la documentació requerida, es procedirà a arxivar l'expedient sense cap tràmit més.
  
5. Característiques de les obres
  
5.1. Les obres hauran de ser inèdites i estar escrites en valencià o en castellà, segons la modalitat en què es presenten, sense limitació quant a estil o temàtica, sempre que respecten els drets protegits per la Constitució. No s'admetran obres premiades en altres concursos.
  
5.2. Per a concursar en la categoria de poesia, s'haurà de presentar una col·lecció de poemes amb una extensió mínima de 300 versos i, màxima, de 500.
  
5.3. Per a concursar en la categoria de narrativa, les obres s'hauran de presentar escrites a màquina, en foli DIN A4, per una sola cara, a doble espai, amb una extensió mínima de 75 fulls i, màxima, de 150.
  
6. Resolució de la convocatòria
  
6.1. Per a l'avaluació dels treballs presentats per les persones participants, el director general de l'Institut Valencià de la Joventut designarà un jurat que valorarà i seleccionarà els treballs presentats, tot tenint-ne en compte la qualitat, i del qual formaran part:
  
- President: el/la cap del Servei de Promoció Juvenil
  
- Vuit vocals nomenats per resolució del director general de l'Institut Valencià de la Joventut.
  
- Secretari sense vot: un funcionari del Servei de Promoció Juvenil
  
Quant al funcionament del Jurat seran aplicables, si escau, els articles del 22 al 27 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
6.2. Els membres del Jurat tindran dret a percebre les indemnitzacions per raó del servei si era procedent, i les remuneracions corresponents als seus treballs d'assessorament, i s'atendran, si s'escau, a la legislació sobre incompatibilitats. La seua composició serà publicada en el Diari Oficial de la Generalitat Valenciana per resolució del director general de l'IVAJ abans que s'acabe el termini de presentació d'instàncies.
  
6.3. El Jurat examinarà els treballs presentats i elevarà la seua proposta al director general de l'Institut Valencià de la Joventut, qui resoldrà la concessió dels premis especificats en la base 7a. Contra esta resolució, que posa fi a la via administrativa, podrà interposar-se recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació, després de fer-ne comunicació prèvia a l'Institut Valencià de la Joventut.
  
6.4. El lliurament de premis s'efectuarà durant l'acte públic que s'organitze amb aquest motiu i els premis s'abonaran mitjançant transferència bancària a les persones interessades.
  
6.5. Si, en el termini de tres mesos comptadors a partir del dia en què finalitze el termini de presentació d'instàncies, no se n'aprova la resolució corresponent, s'entendrà que totes les peticions presentades han estat desestimades. Tot això sense perjudici de l'obligació de resoldre que estableix l'article 34 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
6.6. Els treballs no seleccionats seran retirats pels autors al lloc i dins del termini que l'Institut Valencià de la Joventut determine. A partir d'aleshores, si no ho hagueren fet, s'entendria que renuncien a la seua propietat en favor de l'Institut Valencià de la Joventut, que podrà donar-los la destinació que considere més oportuna.
  
7. Premis
  
Es concediran premis per un import total d'un milió vuit-centes mil pessetes (1.800.000 PTA), distribuïdes de la manera següent:
  
Categoria poesia:
  
- Secció valencià (premi «Ausiàs March»):
  
\* Primer premi: 250.000 PTA i publicació de l'obra
  
\* Segon premi: 125.000 PTA
  
\* Tercer premi: 75.000 PTA
  
- Secció castellà (premi «Miguel Hernández»):
  
\* Primer premi: 250.000 PTA i publicació de l'obra
  
\* Segon premi: 125.000 PTA
  
\* Tercer premi: 75.000 PTA
  
Categoria narrativa:
  
- Secció valencià (premi «Jaume Roig»):
  
\* Primer premi: 250.000 PTA i publicació de l'obra
  
\* Segon premi: 125.000 PTA
  
\* Tercer premi: 75.000 PTA
  
- Secció castellà (premi «Vicente Blasco Ibáñez»):
  
\* Primer premi: 250.000 PTA i publicació de l'obra
  
Segon premi: 125.000 PTA
  
Tercer premi: 75.000 PTA
  
En cap cas la concessió dels premis no implicarà cessió o limitació dels drets de propietat intel·lectual de l'autor/a.
  
8. Obligacions dels beneficiaris
  
D'acord amb el que disposa l'art. 47 de la Llei d'Hisenda Pública de la Generalitat Valenciana, les persones beneficiàries hauran d'acreditar, abans del cobrament del premi corresponent, que en el moment de l'atorgament estaven al corrent de les seues obligacions tributàries i davant de la Seguretat Social. Les obligacions i la forma en què s'hauran d'acreditar són les que regulen els articles 7,8 i 9 del Reial Decret 390/1996, d'1 de març.
  
9. Promoció dels participants
  
L'Institut Valencià de la Joventut es reserva el dret de publicar les dades de la butlleta d'inscripció que considere d'interés per a la promoció dels joves creadors.
  
10. Acceptació de les bases
  
La participació en el certamen suposa la plena acceptació d'aquestes bases.